John Evans (Y Bardd Cocos)

John Evans, anavezet ivez evel Y Bardd Cocos (1826–1888), a oa ur barzh kembraek, ganet e Porthaethwy, en Enez Mon. Kokousa a rae war an traezh da c'hounit e damm boued ha sevel a rae tammoù rimadelloù, ha sede penaos e tapas al lesanv Y Bardd Cocos, barzh ar c'hokouz.

Ne oa ket an holl lorc'h e Londrez pa oa un tamm dindan e dog uhel. Ne oa ket bet er skol, hag anezhañ e-unan e rae 'Archfardd Cocysaidd Tywysogol' (arc'hvarzh kokouzel priñsel). En e arnodskrid 'Gwaith yr Awen Rydd a Chaeth' (labour an awen dieub ha kaezh') e tispleg ez eo 'gwaith yr archfardd yn waith caled, fel gwaith ceffyl, yn yr oes bresennol' (labour an arc'hvarzh ul labour kalet evel labour ur marc'h en amzer-vremañ) dre ma ne vez ket uhelbrizet e ganoù gant kalz a dud. Sed amañ e 'Gân Newydd ar Briodas y Prince of Wales' (kan nevez a-zivout eured Priñs Kembre):
{| align="center"
|-
|

|
Priñs Kembre zo nevez dimezet
Ha miliadoù hiziv o vevañ er baourentez;
Mechañs en devo hir vuhez,
Hep gouzañv kemend-all
Da vevañ laouen hag evurusGant e vaouez rontHa derc'hel ar vazh, gant levenez, a donn da donn,Daveenn marteze d'ar c'han saoznek Rule Britannia ma klever : Britannia rules the waves (Breizh-Veur a ren war an tonnoù). Kent kimiadiñ diouzh an douar-mañ.|-
|}

 Leoned 
Anavezet eo e rimadell diwar-benn ar pevar leon kizellet gant John Thomas e daou benn pont Britannia, savet etre Ynys Môn ha douar-bras Kembre dreist an Afon Menai.

Pevar leon tev
Hep tamm blev
Daou er penn-mañ
Daou er penn all.

Helebini
Gwarizi a savas outañ e toleadoù all, e-barzh Elias Jones (Cocosfardd y De) da vihanañ, ha kavet e voe ar gerioù 'cocosfardd' 'cocoswaith' ha 'cocosaidd' er geriadurioù, hogen den ne voe par d'an Archfardd .

Skrivañ a reas zoken d'ar rouanez Victoria pa intañvezas da c'houlenn diganti addimeziñ dezhañ. 

 Notennoù 

 Levrlennadur 
Alaw Ceris (Thomas Roberts), "Bardd Cocos": Ei Hanes, Ei Swydd, ynghyd a'i Weithiau Barddonol'' (Porthaethwy, 1923)

Liammoù diavaez
 : http://wbo.llgc.org.uk/cy/c-EVAN-COC-1827.html
 : http://www.bbc.co.uk/cymru/bywyd/safle/pobl/tudalen/y_bardd_cocos.shtml

Rummad:Barzhed kembraek
Rummad:Ganedigezhioù 1826
Rummad:Marvioù 1888